钦定古今图书集成/明伦汇编/氏族典/第296卷 > 章溢
## 钦定古今图书集成/明伦汇编/氏族典/第296卷 > 章溢

按《明外史章溢传》：“溢字三益，龙泉人。天性孝友，父殁
未葬，火焚其庐，搏颡吁天，火至柩所而灭。蕲、黄寇犯
龙泉，执溢缚之柱，刃其胁，欲降之，溢不为屈。至夜，绐
守者脱归，集里民为兵，不旬日，击破贼。论功，累授浙东都元帅，辞不受，退隐匡山。明兵克处州，避入闽。太
祖以币聘之，乃至。授佥营田司事，巡行江东、两淮田”
亩，分籍定税，民甚便之。以病久在告，太祖知其念母
也，厚赐遣归省。浙东设提刑按察司，命溢为佥事。荆
楚平，迁湖广按察佥事。处州动摇，命溢为浙东按察
副使往镇之。溢辞副使，仍为佥事。洪武元年拜御史
中丞。时廷臣伺帝意多苛，溢独务大体。遭母丧，溢悲
戚过度。营葬，亲负土石，感疾卒。福王时，谥“庄敏。”子存
道、存诚、存厚。